દેવભૂમિ દ્વારકા જિલ્લાની ખંભાળિયાની બે ગ્રામ પંચાયતો ભાણવડની 11 ગ્રામ પંચાયતો, દ્વારકાની 13 ગ્રામ પંચાયતો તથા કલ્યાણપુરની 18 મળીને કુલ 44 ગ્રામ પંચાયતોની સરપંચ તથા સભ્યની ચુંટણી ગઇકાલે શાંતિપૂર્ણ રીતે સંપન્ન થઇ હતી. ખંભાળિયા તાલુકામાં 83.43 ટકા ભાણવડમાં 79.67 ટકા દ્વારકામાં 80 ટકા તથા કલ્યાણપુરમાં 79.19 ટકા મતદાન સાથે જિલ્લામાં કુલ 79.67 ટકા મતદાન થયું હતું, દેવભૂમિ દ્વારકા અધિક કલેકટર હિરેનભાઇ વ્યાસ આ ચૂંટણી કાર્યક્રમના નોડલ અધિકારી તરીકે રહયાં હતાં, દેવભૂમિ દ્વારકા જિલ્લાની કુલ 44 ગ્રામ પંચાયતોની ચૂંટણીઆે યોજાયેલ જેનું પરીણામ તા.6-2-18ના રોજ થશે, મતગણતરી ખંભાળિયાની મામતલદાર કચેરીના હોલમાં, દ્વારકાની કોલેજમાં કલ્યાણપુર તથા ભાણવડની સરકારી કોલેજમાં રાખવામાં આવી છે, બપોર સુધીમાં તમામ પરીણામો જાહેર થશે. દેવ ભૂમિ દ્વારકા જિલ્લાની છ પૈકી ત્રણ પાલિકાઆેની ચૂંટણીઆેમાં યોજાયેલ ઉમેદવારી પત્રો ભરવામાં અંતિમ દિવસે શનિવારે ભાણવડ, દ્વારકા તથા સલાયામાં ઘસારો થતાં 295 ઉમેદવારોએ ફોર્મ ભર્યા છે.